CELEX: C2004/314/03
Language: da
Date: 2004-12-18 00:00:00
Title: Domstolens kendelse (Anden Afdeling) af 23. september 2004 i de forenede sager C-435/02 og C-103/03, Axel Springer AG mod Zeitungsverlag Niederrhein GmbH & Co. Essen KG og Hans-Jürgen Weske (anmodning om præjudiciel afgørelse fra Landgericht Essen og Landgericht Hagen) (Procesreglementets artikel 104, stk. 3 — selskabsret — direktiv 90/605/EØF om ændring af anvendelsesområdet for direktiv 78/660/EØF og 83/349/EØF — EF-traktatens artikel 54, stk. 3, litra g) [efter ændring nu artikel 44, stk. 2, litra g), EF] — selskab etableret som kommanditselskab, hvor alle hæftende selskabsdeltagere er anpartsselskaber – GmbH & Co. KG — offentliggørelse af årsregnskaber — tredjemands mulighed for at få adgang til disse dokumenter — begrebet tredjemand — indbefattelse af bl.a. konkurrenter — gyldighed — valg af retsgrundlag — principperne om erhvervsfrihed, pressefrihed og den almene lighedsgrundsætning)

18.12.2004   
            
            
               DA
            
            
               Den Europæiske Unions Tidende
            
            
               C 314/2
            
         
      DOMSTOLENS KENDELSE
   
   (Anden Afdeling)
   af 23. september 2004
   i de forenede sager C-435/02 og C-103/03, Axel Springer AG mod Zeitungsverlag Niederrhein GmbH & Co. Essen KG og Hans-Jürgen Weske (anmodning om præjudiciel afgørelse fra Landgericht Essen og Landgericht Hagen) (1)
   
   (Procesreglementets artikel 104, stk. 3 - selskabsret - direktiv 90/605/EØF om ændring af anvendelsesområdet for direktiv 78/660/EØF og 83/349/EØF - EF-traktatens artikel 54, stk. 3, litra g) [efter ændring nu artikel 44, stk. 2, litra g), EF] - selskab etableret som kommanditselskab, hvor alle hæftende selskabsdeltagere er anpartsselskaber – GmbH & Co. KG - offentliggørelse af årsregnskaber - tredjemands mulighed for at få adgang til disse dokumenter - begrebet tredjemand - indbefattelse af bl.a. konkurrenter - gyldighed - valg af retsgrundlag - principperne om erhvervsfrihed, pressefrihed og den almene lighedsgrundsætning)
   (2004/C 314/03)
   Processprog: tysk
   I de forenede sager C-435/02 og C-103/03, angående anmodninger om præjudiciel afgørelse i henhold til artikel 234 EF, indgivet af Landgericht Essen (Tyskland) og Landgericht Hagen (Tyskland), ved kendelser af 25. november 2002 og 11. februar 2003, indgået til Domstolen henholdsvis den 2. december 2002 og den 5. marts 2003, i sagerne Axel Springer AG mod Zeitungsverlag Niederrhein GmbH & Co. Essen KG (sag C-435/02) og Axel Springer AG mod Hans-Jürgen Weske (sag C-103/03), har Domstolen (Anden Afdeling), sammensat af afdelingsformanden, C.W.A. Timmermans (refererende dommer), og dommerne J.-P. Puissochet, R. Schintgen, F. Macken og N. Colneric, generaladvokat: F.G. Jacobs, justitssekretær: R. Grass, den 23. september 2004 afsagt kendelse, hvis konklusion lyder således:
   
               1)
            
            
               Rådets direktiv 90/605/EØF af 8. november 1990 om ændring af direktiv 78/660/EØF og 83/349/EØF om henholdsvis årsregnskaber og konsoliderede regnskaber, for så vidt angår deres anvendelsesområde, kunne – for så vidt som det følger heraf, at enhver har mulighed for indsigt i de selskabers årsregnskaber og årsrapporter, som direktivet finder anvendelse på, uden at disse personer skal godtgøre at have en beskyttelsesværdig ret eller interesse – gyldigt vedtages på grundlag af EF-traktatens artikel 54, stk. 3, litra g) [efter ændring nu artikel 44, stk. 2, litra g), EF].
            
         
               2)
            
            
               Gennemgangen af de to første spørgsmål, der er forelagt i sag C-435/02, og andet og tredje spørgsmål i sag C-103/03 i lyset af fællesskabsrettens almindelige principper om erhvervsfrihed og ytringsfrihed har intet frembragt, der kan rejse tvivl om gyldigheden af direktiv 90/605.
            
         
               3)
            
            
               Gennemgangen af tredje spørgsmål i sag C-435/02 og fjerde spørgsmål i sag C-103/03 i lyset af ligebehandlingsprincippet har intet frembragt, der kan rejse tvivl om gyldigheden af direktiv 90/605.
            
         
      (1)  EFT C 44 af 22.2.2003.
   
      EFT C 12 af 10.5.2003.